Deg yeḍrisen-a d wiyyaḍ nezmer ad naf daɣen kra n tenmegliwin, ad naf si tama tameṭṭut yessefk fell-as ad taɣ awal i urgaz-is acku d netta i d aqerru yettcax fell-as, si tama nniḍen ad naf daɣen argaz ilaq ad iciwer tameṭṭut-is ma yella yebɣa ad iɛiwed zwaǧ, am wakken tameṭṭut tesɛa awal ad t-id-ini. Ad naf daɣen argaz yesɛa azref ad yebru melmi is-yehwa ma d tameṭṭut xati ur tesɛi ara azref ad teḍleb berru ḥaca ma tettwaḥettem ?! Daɣen ayen yeɛnan awrat ad naf tameṭṭut tettewrat tis kraḍ seg lwert n urgaz.